يكون ماشي الناس كيمشيو للساحر هداك الساحر يجمع حوايجو اما الساحر فذلك قد تشيطن فعلا وطالب السحر يشارك في الكفر واكبر العالمين ببطلان السحر الساحر واحد المحبة مزورة ميكة صافي واحد الكواتشو مركب الحقائق السحرية بحال الحقائق ديال البلاستيك الاسهل والايسر
دقوا باب القرآن الكريم اللي مشى ينعرض نفسه للسحر السحرة يلصقوا فيه كيردوا عابد للشيطان قدرات ديال الساحر هي الصفر لا يستطيع ساحر في الأرض ابدا ان يغير طبائع الأشياء وحقائقها لي كيتوهم بأن السحر كيقلب حقائق الأشياء راه عندو مشكل بعدا في العقيدة لأن قلب الطبيعة الى
اخرى ضرب من الخلق. السحر المآل ديالو في نهاية المطاف الخدمة ديال الشيطان. ان كيد الشيطان كان ضعيفا. الحقائق السعرية لا تأثير لها فعلي الا في خيال الناس. ملي الشيطان يوصلك لدماغك ايوا راه سحرك. كيدخل الرجل لدارو وكتبدا تبان لو ديك المرا ديالو اقبح مخلوق. كيخيلو
القبح جمال مسحور ما عندوش اللي يفكو. هذا كذب. السحر كسائر الأمراض. حصل ان وصلك شيء. التجئ الى الله عز وجل. وانت غادي لرب العالمين فيك الشك عمرك ما تبرا. هي مشات للساحر. نتا سير لرب الساحر. يقبضو من قنتو ويجيبو لرض. وما هم بضارين به من احد الا بإذن الله
نستأنف حديثنا حول كتاب الله جل وعلا نور البصائر والقلوب مع الآيات المتعلقة السحر وباثاره السلبية على صاحبه اي الساحر والسحرة من قول الله جل وعلا واتبعوا ما تتلوا الشياطين
على ملك سليمان وما كفر سليمان ولكن الشياطين كفروا يعلمون الناس السحر وما انزل على الملكين ببابل هاروت وماروت وما يعلمان من احد حتى يقولا انما نحن فتنة فلا تكفر فيتعلمون منهما ما يفرقون به بين المرء وزوجه وما هم بضارين به من احد الا
باذن الله ويتعلمون ما يضرهم ولا ينفعهم ولقد علموا لمن اشتراه ما له في الاخرة من خلاق ولبيب ما شروا به انفسهم لو كانوا يعلمون. ولو انهم امنوا واتقوا لمثوبة من عند الله. خير خير لو كانوا يعلمون
سبق بيان على قدر اليسر والوسع بيان حقيقة السحر كما جاءت في كتاب الله جل وعلا وحقيقة صنع الشياطين تبرئة الملائكة مما نسب اليها في الاسرائيليات التي وردت في بعض الكتب. على قدر ما يسر الله جل وعلا من البيان. نخلص
اليوم الى نتيجة الأمر بحول الله من هذه الآيات. ثم ننصرف بعدها الى غيرها ان شاء الله. مع ان القرآن لا تنقطع عجائبه ولا يخلق من كثرة الرد كما هو معروف يعني لا يمكن ان يقال اننا قد احطنا بما في هذه الاية من العلم فهذا مستحيل. بل لا يجوز شرعا ان يدعي او يزعم احد انه قد فسر
الاية الفلانية وشفى وكفى بما لا يستطيع احد بعده ان يأتي به. فهذا يعني خطأ عقدي. المشكل في العقيدة لان الايات هي من علم الله جل وعلا ومن كلامه سبحانه. ولا يحيط احد بكلام الله جل وعلا ابدا
انما يذكر المؤمن ما يسر الله جل وعلا من البيان للتفسير على قدر ما ورد في ذلك من تفسير من القرآن للقرآن وعلى قدر ما ورد من السنة النبوية الصحيحة وما اوتر عن الصحابة الكرام ثم قبل هذا وبعد هذا يعني في العموم ما تسمح به لغة العرب ما تسمح به
لغة العرب اي قواعد العربية لاننا امرنا ان نفهم القرآن على وزان ما ينطق به اللسان العربي والأزمنة والأمكنة لها دور في الكشف عن بعض حقائق القرآن الكريم بإذن الله الله عز وجل هو الذي يأذن في هذا
او لا يأذن. كثير من الحقائق القرآنية يعني لا تفهم الا بعد مرور ازمنة واكتشاف حقائق وقضايا. وماشي غير القرآن حتى الحديث النبوي الشريف. هاد العدد ديال الأحاديث متفهم الا فهاد الزمان هذا الفهم الحقيقي لبعض الأحاديث خاصة بعض احاديث الفتن وبعض الأحاديث الأخرى لا تفهم الا على وجهها الحقيقي الا في
في هذا الزمان كثير هذا موجود وقد تحدثنا عنه يعني كثيرة. يعني احاديث كثيرة اللي كتفهم مزيان في ضوء بعض الفتن المعاصرة. كفتن الاعلام وغير ذلك وايضا القرآن من باب اولى واحرى يعني الكشوف العلمية والحقائق تحولية او التحولات الإجتماعية الكبرى التي تحدث في هذا
زمان وربما فيما يأتي من ازمنة اخرى تكشف عن حقائق واسرار والقرآن كله اسرار القرآن كله اسرار ستبدي لنا الايام بحول الله او للذين بعدنا حقائق اخرى من كتاب الله جل وعلا لم تتاح للذين سبقوا او لم تتاح لهاد الجيل بسبب ان الحكمة
فمن الاية او يعني الحكمة من بعض الاية لانه حكم الايات كثيرة جدا لا يمكن الزعم بان الاية الفلانية لها حكمة واحدة قد تكون لها حكم متعددة. فيبدي الله جل وعلا لجيل بعض الحكم مما يصلح له في زمانه. ويخفي عنه
من اخرى لا تصلح له تبقى لأزمنة اخرى من بين ذلك الأمثلة اللطيفة الواردة في السنة الصحيحة ان اعرابيا بدوي في زمن سيدنا محمد جاء الى رسول يا رسول الله اخبرني ما بال الهلال يبدو خيطا رقيقا ثم يكبر يكبر حتى يصير بدرا كيفاش هاد القمر كيكون واحد الخويط كيطلع
يكبر يكبر تا كيولي قمر مدور فنزل قول الله جل وعلا يسألونك عن العلة قل هي مواقيت للناس والحج الى اخر الايات العلماء قالوا وفي تفسير هذه الاية في الجواب في الجواب نقد للسائل يعني الله تعالى نتاقد هداك السائل قالو مكانش خصك تسول على هاد الظاهرة هاد الظاهرة
ظاهرة فلكية كونية وجودية وانما كنتسول اشنو يعني نتا كتستافد من هاد الحركة ديال القمر او حركة الأرض القمر في علاقتهم بجوج في علاقتهم مع الشمس قل هي مواقيت للناس والحج اي الذي ينفعك ايها الاعرابي في زمنك هذا وينفع الناس بعدك
من العلم في هذه المسألة لحد الساعة هو ان تعلم ان هذه الحركة تفيدك في حياتك انها تصنع الزمن. حركة الافلاك حركة افلاك حركة الأرض معروف الآن وقبل الان حركة الافلاك عنها ينتج الزمان حركة الارض وحركة القمر وتحدث اشياء كثيرة جدا من تنظيم حياة الانسان من الفلاحة
الزراعة والإدارة وقبل ذلك وبعده العبادات كلها مؤقتة بالأزمنة والأزمنة هي ناتجة عن حركة الأجسام اللي هي الكواكب والنجوم. قل هي مواقيت للناس والحج سبحان الله العظيم الجواب جاء فيه امران واستسمح عن هذا الاستطراد فقط للبيان ما دمت قد ذكرته الله عز وجل قال قل هي مواقيت للناس
عاود قال والحج. فالناس الناس بمعنى انه يدخلوا في الاستفادة من الوقت والأزمنة والحساب الفلكي. الناس يعني مسلم يهودي نصراني مجوسي الناس ويدخل فيه التوقيت المتعلق بالحياة المعيشية قل هي مواقيت للناس اي
التوقيت الحياة المعيشية وتنظيم الحياة العمرانية في الأرض. توقيت الإدارة توقيت الفلاحة والزراعة. وما يتعلق بكل ما الناس. عاود قال والحج عاود مفيد للمسلمين. بوحدهم من دون الناس. فيستفيدون من توقيت العبادات. جملة
واحد الرمز اللي هو الحج لأن الحجة معروف مؤقت بوقت سنوي لا يتكرر الا في السنة وعليه تبنات يعني رب العالمين اشار به الى سائر الأوقات الأخرى اي الصلوات ورمضان وغير ذلك لأن الحج فيه يوم معروف هو عرفة من فاته
غروب شمس ذلك اليوم فقد فاته الحج ولذلك قال الحج عرفة في الحديث الشريف يعني خصو ما قبيل الى الغروب يعني ديك الربع ساعة ديال الغروب ديال قبل الغروب الأصيل بالأحرى ربع ساعة ديال الأصيل الأخيرة من يوم عرفة على الأقل كنقولو على الأقل خصو يكون
في ساحة عرفات فإذا غربت الشمس انصرف ذلك الى مزدلفة. وقول الله جل وعلا الحج اشهور معلومات. يعني مضبوط فمن فرض فينا الحج الى اخر الاية فإذا هو فقط هذا رمز لتوقيت العبادات فإذا حركة الفلك توقت الحياة المعيشية حياة ديال الدنيا وتوقيت
العبادة ايضا للمسلمين فالمقصود من هذا انه الله عز وجل يعني اجاب الاعرابي بما يناسبه ويناسب غيره يناسبه هو فداك الزمان ويناسب المسلمين الى يوم القيامة والناس اجمعين لكن قلت يعني النبي عليه الصلاة والسلام ما بينلوش لداك الاعرابي بما نص القرآن الكريم يعني انتقد هداك العربي بحالا قال لو كان خص
تسول على هاد الحكمة ماتسولش على الظاهرة الفلكية لما؟ لأن هذه تركت للاجتهاد تركت للاجتهاد العقلي البشري سيكتشفها ولكن حينما يأذن الله بذلك وحينما يحتاج الناس يحتاج التطور العمراني لهذه المعرفة اما فديك اللحظة ما محتاجينش ليها كثير من الأشياء
العظيم تأتي في ابانها العرب كانوا كيسرحو فوق البترول سرحو فوقهم وكانو كيعرفوه داكشي ما كانوش كيعرفوه الشعر العربي القديم ان العرب كانت تعرف المنافط المنافط هي دوك العوينات ديال البترول او كانوا كيستعملوه فبعض الأشياء للحريق او الإشعال ولكن معارفينش الحكمة لي فيه
خبر اشنو فيه من اسرار. لكن جاء الوقت الذي اذن الله بان تتحول الحياة البشرية. ويتدفق العمران ويتضاعف الخير الخير كيضوبل ويتضاعف الشر تا هو كيضمن فاذن الله ابتلاء للبشرية بكشف اسرارهم
هذا المعدني النفيس المعروف وهذا قيس عليه اشياء كثيرة في العلوم الطبية والعلوم الفلكية والفيزيائية كلها جميعا ما اذن الله في شيء الا لحكمة ولزمان معين. ليقضي امرا كان مفعولا. فهذا انما هو بيان باش ما يبانش للانسان انه لما يكمل الاية ويدوز
راه كملها قد تبقى فيها اشياء يعني تصلح للناس في هاد الزمن لكن معندوش القدرة يوصل ليها وقد تبقى فيها اشياء من اسرار الغيب من اسرار الغيب لا يأذن الله لي الناس لكشفها ومعرفتها الا في حين معين يأذن فيه. والمعرفة تنضج كما تنضج الثمار
المعرفة كطب بحال التمر اللي جات وقتها كتجنى ما جاش وقتها راه ما تجناش وبعض العلوم والمعارف لا تنضج الا عبر سنوات او عبر عاد كاطيب واحد المعرفة معينة وكايقطفها واحد الجيل معين مع ان الاجيال السابقة كلهم ساهموا في انضاجها فلا تنضج الا في وقت معين لي
امرين عند الله عز وجل لحكمة معلومة عند الخالق العظيم ولذلك من يقول بأن هذه الحقيقة العلمية الفلانية او القضية العلمية الفلانية يعني يعني نهاية العلم فقد ضل ضررا بعيدا بشهادة علماء العصر الآن معروف يعني في العلوم الفيزيائية الآن وغيرها كيتكلمو على النسبية مبقاش اليقينيات المطلقة في العلوم
المادية المعاصرة كلشي ولى نسبي لأن العلم المطلق الوحيد هو علم الله سبحانه وتعالى ما دونه كله نسبي كله قابل للزيادة والنقصان واذا اظهر الله علما للعباد فيظهره على قدر ما ينفع اولئك العباد
لذلك الزمان ولذلك المكان نعود اذا الى ما نحن فيه من الايات المتعلقة بالسحر ولكن نقف اليوم عند الثمرة هادشي كلو جبدات لنا هاد العبارة ديال السمارة السمرة اللي نافعانا فهاد الوقت عالأقل في مجلسنا هادا وهي قوله جل وعلا وما هم بضارين به من احد
الا بإذن الله هادشي باش يختم رب العالمين هاد الآيات ديال سليمان واتهامه بالسحر وعلاقة الشياطين بالسحر وما هم بضارين به من احد الا باذن الله الى اخر الايات كلو كيتعلق بالضر والنفع وانما المتضرر هم السحرة انفسهم ويتعلمون ما يضرهم ماشي يضر غيرهم لا هم
لا ينفعهم ولقد علموا لمن اشتراه يعني اللي باع نفسو وشرا السحر باع اخرتو وشرا السحر ولقد علمو من اشتراه ماله في الاخرة من خلاق. الخلق هو النصيب ما عندو حق ما عندو حق في الجنة. ما عندو حق في الاخرة التي هي
الطيب ما عندو حق اذن حقو والعياذ بالله في الأخرى نعوذ بالله منها الله سبحانه وتعالى بين لهؤلاء السحرة والمردة والشياطين من الانس والجن انهم لو كون اختاروا اختاروا الله جل وعلا واختاروا الدار الاخرة لكان خير
ولو انهم امنوا واتقوا لمثوبة من عند الله. خير خير له من السحر ومن الاهداف التي سعوا اليها عبر السحر. لو كانوا يعلمون ولكن الاهواء تعمي الانسان. لماذا يسحر الساحر؟ جوج د الناس يشاركان
الجريمة الساحر وطالب السحر واحد رجل ولا مرا كيمشي لواحد العراف ولا واحد الكاهن ولا واحد الساحر باش يقضي لو واحد الغرض قلنا اذا لما يسحر الساحر ولما يطلب السحر طالبوه لغرض لا شك عندو واحد الغرض معين فغالب السحرة الاسترزاق
ساحر غالبا كيتاخدو وسيلة للرزق اذن ها واحد الغرض باين في الغالب يعني اما طالبه فلما كيتوهم بأن واحد الهدف ما يمكنش يوصل لو الا بالسحر. كيمشي يقلب على السحر باش يوصل لو. وهذا من اكبر الأخطاء. طالب السحر لو انه تريث قليلا
لأن شكون اللي مسوق للساحر ومن طلبة الكليان يعني؟ يكون ماشي الناس كيمشيو للساحر هاداك الساحر يجمع حوايجو يمشي يدبر على خدمة اخرى ولذلك النبي صلى الله عليه وسلم شدد
على طالب العراقة وطالب السحر كما بينا في الحصة السابقة من احاديث نبوية الشريفة من اتعرف فصدقه بما يقول فقد كفر بما نزل على محمد عليه الصلاة والسلام. ومن اتى عرافا ولم يصدقه او كاهنا بطلت صلاته اربعين ليلة او كما قال عليه الصلاة والسلام وقد بينا هذا. فاذا النبي صلى الله عليه وسلم شدد على الناس اللي يمشيو ليه
لأن اللي كيمشي ليه كيعمر لو السوق متعمرلو السوق ولو كنت فقط محب او مستطلعا غي باغي تشوف يعني حتى هاديك باغي تشوف مديرهاش منمشيش عندو باش تمشي تبدل الحرفة. فالحقيقة المشكل الكبير هو في الذين يطلبون السحر. اما الساحر فذلك قد تشيطن فعلا. يعني صافي ولى الشيطان ولى
فإذا الساحر انسان كيسترزق بواحد الأسلوب يعني هو اسلوب الدجل ما فيه ما يخدم ما فيه ما يضرب تمارة ما فيه ما يخدم يعني عقلو وفي الخير كيمشي يخدم عقلو في الخداع يخدع الناس واكبر العالمين ببطلان السحر الساحر اول واحد كيعرف بأن السحر لا يجدي نفعا
مستحيل بنفسو لأنه لو كان يجدي لأجداه هو كون كان هداك السحر كيدير شي حاجة يعني ويفيد زعما ويغني يكون غنا راسو بعدا هو ولذلك تجدهم اخناس وارضاء الناس وافقر الناس. سبحان اله العظيم. الأموال لي ياخدوها ما فيها بركة. افقر الناس. والعياذ بالله. وارضاء الناس واوسخ الناس. اما طالب
فاش كاين المشكل هو مع طالب السحر الانسان لي كيمشي للساحل باش يقضي لو الغرض هذا جاهل بالله اولا جاهل بالحياة وجاهل بالسحر مكيعرفش السحر شنو هو؟ الكل كيعرف السحر حقيقة وكيعرف الله قبل ذلك وبعده ما يمشيش ما يمشيش للسحر نهائيا فأما التأثير الحقيقي والفعلي للسحر
لا تأثير له البتة من هذه الناحية. وسنأتي الى قول الله جل وعلا وما هم بضارين به من احد الا باذن الله. طيب. اما ان يعني الإنسان هذا اي طالب السحر جاهل بالله فجاهل بالله قطعا لأنه كيخلي كيخلي الجهة الفاعلة المؤثرة بحق
نمشي للجهة الضعيفة المتأثرة ماشي المؤثرة متأثرة والمحكومة وليس الحاكمة والمقهورة وليس القاهرة لأن الله عز وجل هو مالك الملك رب كل شيء ومليكه سبحانه وتعالى قادر على فعل كل شيء
شيء غريب جدا بغيت هاد الأمر هذا اللي باغي تحققو بغيتو يوقع يعني بواحد الصورة خارقة والله عز وجل هو فاعل الخوارق هو ربي عز وجل هو منزل معجزات عن الرسل والكرامات على الاولياء والصالحين
اشياء لي ميقدروش عليها السحرة ولا يستطيعونها اطلاقا ولا حتى يفهمونها ما يقع لي ما نقولوش الأنبياء لأن عمر بنادم ما يوصل لدرجة النبوة ولكن ما يقع الصالحين وعبر التاريخ هادشي لا ينقطع هاد الخير ديال الكرامات لا ينقطع ولذلك لو كان العبد فعلا يتعرف الى الله حقا
تذوقوا اسرار اسمائه الحسنى من انه سبحانه وتعالى الرحمان الرحيم الرزاق القهار الجبار كل معاني التأثير في الكون موجودة في الاسماء الحسنى. ما كاينشاي شي حاجة شي حدث لي وقع في الخيال. ولا في الواقع. لي ما عندوش خيط من نور. مرتبط
بالاسماء الحسنى كلها اعمال النفع والضر مرتبطة بالله جل وعلا عبر ما بينه لنا من الاسماء الحسنى ولذلك هاديك الاسماء الحسنى من الاسرار ما لا ينقضي ابدا. لو ان العبد فعلا التجأ الى الله جل وعلا. ودعاه على قدر حاجته هو اي داك العبد من
من خلال الاسماء التي انزلها الله سبحانه وتعالى في كتابه او علمها لرسوله عليه الصلاة والسلام يطلبه سبحانه وتعالى ان يكشف غمه وان يفرج كربه وان يفتح له ابواب الخير فيما يريده. الله عز وجل يجيب هذا العبد اذا صدق صدق الله سبحانه وتعالى في الطلب. وهادشي جربناه
كثيرون انك تدق باب الله تعالى بصدق وبتجرد وبافتقار والله ربك لا يردك خائبا ابدا ولو يكون فهداكشي يعني الأشياء لي مطيحلكش عل البال او ان عقلك كيقولك مستحيل تحقق. ربي تعالى معندوش المستحيل. ابدا مستحيل عندي وعندك او عند الطاقة او القدرة
تما كاين المستحيل اما القدرات الله جل وعلا وامره سبحانه وتعالى للشيء اذ يقول له كن فيكون فهذا لا يعرفه المسلم ولا يصل اليه ابدا. ولذلك الانسان فعلا اللي كيعرف الله سبحانه وتعالى وكيعرف اسماءه الحسنى ويعرف عنده مشاهدات
يعني شاف الحقائق والأنوار ديال هاد الأسماء فإنه لا يتردد ابدا في طلب ربه وإذا سألك عبادي عني فإني قريب اجيب دعوة الداعي اذا الشرط الواحد هو نتوما اي ايها العباد اقبلوا على الله بصدق ولذلك قال بعد مباشرة فليستجيبوا لي وليؤمنوا
لعلهم يرشدون وهذه الآية عجيبة ماشي زعما هادو راهم كفار لا ماشي قضية الإيمان هنا بمعنى الكفر لأنه كيقول وإذا سألك عبادي هادي راه كيهضر على المسلمين بل على الصالحين من المسلمين لأن الذين سألوا هم الصحابة ومعروف ان هاد العبارة ديال عباد في القرآن تأتي غالبا للدلالات
على الصالحين فبشر عباد وكثير تكلمنا مرارا على هاد المعنى من معاني علوم القرآن الكريم نعم العبد العبد والعباد كلها دل على السياق ديال ديال الخير وديال الصلاح والتقوى والفلاح واذا سألك عبادي عني فاني قريب اجيب دعوة الداعي اذا دعان اذا ها الخاص
الرئيس لي عند رب العالمين كيعطيها للعباد ديالو ولكن الشروط لي خصهم يديروها لي كيطلبها الله تعالى من العباد فليستجيبوا لي فينما طلبتهم يجيو مين يقولك اجي اجي وهي الصلوات الخمس. وما بعدها من الفرائض. لان العبادة كلها نداء. الحج نداء. الزكاة نداء. الصيام نداء. كل
كله نداء وعلى رأس النداءات نداء الصلاة. فليستجيبوا لي بغيتني نعطيك ونكون معك ديما طلب تلقاني موجود لما نعيط اجي اذا ناداك المنادي منادي الرحمان فلا ينبغي ان تتردد البتة ومن كان هذا شأنه
كانت فيه صفة من صفات الولاية ولاية الله عز وجل لناديه الرحمان فينما كان كيحط خدمتو ويجيه الله تعالى. كان في متجره او مكتبه او في اي مكان نادى منادي الصلاة الصلاة اولا
اهم مراتب الولاية تتحقق بالصلاة الوقتية. وقد بين ذلك رسول الله صلى الله عليه وسلم في الحديث القدسي الشريف واحب ما يتقرب الارض الي ما افترضته عليه. وهي الصلوات الخمس. ولا يزال عبدي يتقرب الي بالنوافل حتى احبه فاذا احببته. كنت سمعه الذي يسمعه
وبصره الذي يبصر به ورجله التي يمشي بها ويده التي يبطش بها ورجله التي يمشي بها ولئن سألني لاعطينه حيت تيطلبني نعطيه وليني استعاذني او استجارني لاجيرن او لاعيذنه. ملي يبغي يآديه شي واحد ويعيطلو الله الله كيلقاه موجود بقوته
عظمة وسلطانه وويل لليد التي تمتد الى ولي من اولياء الله. اذا تبطل كيبطلها ربي تعالى. لأن الحديث مبدي بقوله عز وجل في الحديث قلتي على لسان سيدنا محمد عليه الصلاة والسلام من عادى لي وليا فقد اذنته بالحرب. ما هي الا جوج شروط؟ الشرط الاول فليستجيبوا لي. ملي يعيط لك ربي
واليومين وليؤمنوا بي وليؤمنوا بي لعلهم يرشدون الايمان ها هنا هو ايمان بالله بمعنى المعرفة والعلم بالله كتعرف على الله تعالى تعرفو شكون هو تعرفو شكون هو تعرف العظمة ديالو والقدرة ديالو باش تخضع
ويوقع لك اليقين بأنك الى طلبت الله فهاد المسألة ربي قادر يديرها لك وربي سبحانه وتعالى له من القدرة والملك والملكوت والسلطان ما قهر به عباده في السماء وعباده في الارض لا يستطيع احد ان يشد عن ملكه ولا قيد انملة واي كافر
كنتكلمو على المسلمين اي كافر ما يمكن لو يتصرف فملك الله الا بما اذن الله به فاذن الا كنت عبد الله راه عندك كلشي انت تملك كل شيء بما انك عبد للذي يملك كل شيء. الملكية ديالك للأشياء هي بالتبع وليس بالأصالة. بحال العبد ديال ولله المثل الأعلى
الامتال العبد ديال الغني غني والعبد ديال الفقير فقيه عشاه وماكلتو ومع الفقيه راش غادي يلقا؟ هو مول الشي براسو ما عندو ما ياكل كلو العبد ديالو غيموت بالجوع اما اللي فالدار الكبيرة راه واكل شارب تا هو ولله المثل الأعلى انما هو بيان للإفهام لا اقل ولا اكثر ولا مشاحة في الأمثال كما
قال العلماء من قبل عبدالغني والغني الحقيقي هو رب الكون انت عبد من يملك كل شيء من يقهر كل شيء من هو غالب على ممن تخاف اذا؟ من الفقر من اي شيء. ربي هو سبحانه اللي كيملك القلوب. كيملك القلوب ويجيب لك القلب تال بين يديك. الذي يقلب القلوب
القلوب القلوب بين اصبعين من اصابع الرحمن يقلبها كيف يشاء يملك القلوب ياك القلوب هي اصعب شيء يمشي الانسان للسحر باش يصنع المحبة او يصنع الكراهة يعني اشياء تافهة تدل على الجهل. والله جهل. جهل بالله وجهل بالحياة الطبيعية. الحياة الطبيعية وحقيقة السحر
يعني لما تجيب واحد المحبة مزورة يعني ميكا صافي واحد الكواتشو مركب لأنه انسان بغير ارادة اذا جبت واحد الإنسان بغير ارادة ما بقاش بنادم هداك شيء غريب جدا هاد الجهة لي عند الناس سبحان الله العظيم
يعني الأزواق الحقيقية ولكن ما بقات اذواق مع الأسف عند الناس الا من رحم الله. الأذواق الحقيقية للأشياء ملي كتكون طبيعية فطرية. ايوا تمتل الفرق بين وردة وردة طبيعية باقية بالندى ديالها وبالطراوة ووردة ديال البلاستيك
سبحان الله هاديك الوردة ديال البلاستيك لا تثير شيئا. لا ذوقا ولا جمالا اطلاقا في النفس. بينما الوردة الحقيقية الطبيعية يعني تبتهج لها القلوب والانفس ولذلك اشياء ديال السحر الحقائق السحرية بحال الحقائق ديال البلاستيك تماما
في كل شيء اضف الى ذلك انها كتصنع الخلل في الحياة ديال الإنسان تصنع الخلل وقبل ذلك وبعد ذلك تجلب غضب الله ولعنته لأن الكاذب او الساحر بحال بحال لأن الساحر لا يصل الى حقائق السحر الا بالكفر وقد بيناه وطالب السحر يشارك في الكفر فيكون
انئذ كافرا من اتعرفا فصدقه بما يقول فقد كفر بما نزل على محمد صلى الله عليه وسلم لهذا اذن الإنسان فعلا لي عندو الثقة فالله وكيعرف الله مكتعرفهومش هو تتعرفلو اذن بدا مشروع مشروع مسيرة للتعرف
لتكتشف جمال الله جل وعلا وجلاله سبحانه وتعالى. من فضلك اقلب الشريط مع تحيات تسجيلات ابو هاجر وتعرف عليه وهو سبحانه وتعالى فاتح الباب للمتعرفين انما يخشى الله من عباده العلماء اي العلماء بالله العلماء بالله اللي جربوا
اقليمان ودوقوها ولقاوها صحيحة وصادقة ووجدو الله تعالى عند الطلب كلما طلبوه كيلقاو الله تعالى كيجاوب ولات عندهم واحد المعرفة حميمية قريبة من الله تعالى الله اولا عندو سبحانه وتعالى له الجلال والجمال ولا عند هداك العبد يعني واحد حق حق قريب معروف معروف يعرفه
من خلاله من خصاله من اجابته. يعني سبحان الله يكاد يراه ان تعبد الله كأنك تراه. فإن لم تكن تراه فإنه يراك ولذلك حقيقة فعلا الانسان لو يعني بدل ذاك الجهد اللي كيبدلو في طلب السحر وفي طلب السحرة يعني ضيع الوقت اكثر يعني تعبد الله
الله تعالى وتعرف عليه في وقت اوجز من داكشي اللي يطلبو منك الساحر تمشي للساحر سير دير هادي ودير هادي والشروط وتسنى الفلك الفلاني والنجم الفلاني ودبح هادي وقضي هادي بينما في ليلة واحدة تقومها لله رب العالمين متجردا من الدنيا مقبلا عليه وحدك تنفتح لك ابواب
ابواب السماء فديك الليلة رب العالمين فتلت الليل الاخر في كل ليلة ينزل ربنا كما في الحديث كما يليق بجلال وجهه وعظيم سلطانه بلا تكييف ولا ولا تعطيل لا شك في هذا الى السماء الدنيا. ربنا ينزل الى السماء الدنيا وكيبدا يطلب العباد ديالو. هل من سائل؟ كاين شي واحد كيطلب نعطيه؟ هل من سائل؟ فأعطيه
هل من تائب فاتوب عليه واغفر له او كما قال عليه الصلاة والسلام؟ الشاهد عندنا انه سبحانه وتعالى يعني يبسط يده لكل طالب وداعية اي سائل اي طالب اي راغب اي راهب تستجير بالله من شيء تدعو على شيء شي واحد ظلمك توجه الله تعالى وتشوف فيه عجائب الله
والله الى تراها تعجب تعجب يعني من ظلمك وكانت المظلمة حقيقية وبغيت تنتقم منو حق الانتقام توجه الى الله لان الله عزيز الانتقام ان الله عزيز ذو انتقام ينتقم لعباده انتقموا لاوليائه ومتحقرش راسك متقولش اودي هاد الولاية معرفينا هي
بعيدة عمري ما نوصل لها هذا توهيم من الشيطان الشيطان كيوهمك وفي الحديث رب اشعث اغبار لو اقسم على الله لابره الحديث الصحيح يعني بنادم ما عندوش ما فحالوش وتحقرو ولكن اذا كانت له معرفة بالله صادقة وماشي يعني شي علم كبير لا غي الصدق
عندو الصدق يقبل على الله بصدق بكلية يعني كل فخطرة ديالو ديال الله هو ولى ديال الله سبحانه وتعالى ويعبد الله تعالى بما امر وكما امر فذلك ان شاء الله له مرتبة الولاية ربي تعالى ما يردوش وكيديرلو عساس وحرس عساس عساس من الملائكة يحرسونه ان
صار وان توجه ويرشدونه عندو الحماية ها الحراسة كاينة وزيد عالحراسة كيبدا يبينولو الراي المزيان كيعطيوه الخواطر افكار ديال الخير والى داز قدامو الشر كيقولو رد بالك هادا راه شر فلا ينزلق بإذن الله عز وجل والأحاديث في هذا اكثر من ان تحصى
الناس سبحان الله العظيم كيمشيو ماشي للساهلة الواعرة يسحابلو السحر مشى للساهلة ابدا الأسهال والأيسر التعرف الى الله عز وجل الأسهل والأيسر دقوا باب القرآن الكريم. ولقد يسرنا القرآن للذكر. فهل من مدكر؟ ها العار غير يجي شي واحد يدق الباب ديال الرحمان. يشوف اشنو يفتح لوش؟ ولكن
فين الصدق؟ دق الباب بعزيمة وبصدق. ربك سبحانه وتعالى اسمه الفتاح. الفتاح العليم جل وعلا. علم ما في قلبك. وعلم حاجتك فهو يفتح لك شباب الخير وباب الإجابة والإستجابة سبحانه وتعالى هو الرحمان الرحيم فإذا اجارك سبحانه وتعالى فلا احد بعده
يؤذيك يا ربي تعالى حماك وعطاك الجوار ديالو والأمان عهد الأمان ما باقيش شي اذى يوصلك ولهذا من الجهل بالله ان يلتجئ الناس الى السحرة والسحر وهادوك السحرة يعدبوهم ويكرفصوهم وما كاين نتيجة والله ما كاين نتيجة ابدا
يمشي للساحر شنو الساحر اشنو كيدير من هاد الإنسان اللي جا عندو كيردو عابد للشيطان وما يتفارقش معاه فمن عرض نفسه للسحر والسحرة تسلط اللي مشى يعرض نفسه للسحر السحرة يلصقوا فيه غايلصقوا فيه كل عام وكل شهر على حساب الكانة ديال داك الساحر والقانة ديال دوك الشياطين من الجن
كل عام ها هو داي القرابين للضريح الفلاني ولا الحجرة الفلاني يدبح مايتفرقوش منو نهائيا ولذلك كل مرة يجيه الأمراض والوسواس والمصائب ويخسرولو الشخصية النفسانية ديالو ويركبو فيه الفزع وسبحان الله كلهم هاد الناس لي فاتو مشاو لهاد لهاد المصائب ديال السحر والسحرة كيكون عندهم امراض نفسية ديال الفزع
فوبيا لي كلهم مراض بهاد بهاد النوع ديال المرض هدا تنفخ فيه كيطير سبحان الله العظيم اي شيء كتلقاه يفزعه ويتشائم من اي شيء يدوز حداه شي خيالة يعني اي حاجة توقع لو فحياتو من الأشياء العادية اللي معندها معنى يسرى بمعاني سيئة لأن الشيطان ركبو ولكن هو
تماما هذا يقع بالضبط للناس الذين يلتجئون الى السحر والسحرة ثم لو انهم عرفوا حدود القدرة ديال السحر والسحرة لزهدوا فيهم الى يوم القيامة يكون تعرف القدرات ديال الساحر اشناهي عمرك ما تمشي لو قدرات ديال الساحر هي
صفر صفر وما هم بضارين به من احد الا باذن الله. لا يستطيع ساحر في الارض ابدا ان يغير طبائع الاشياء وحقائقه. هادي ومن زعم غير ذلك فقد جهل او كذب اما جهل ما عرفشاي الحقيقة ديال السحر ولا كذاب يقول لك الساحر العصا كيرد ضحية عمرها ما توقع العصا
خلق الله عصا هكاك را عصا ولات حية فخيالك نتا فعينيك لأنك انت استجبت عندك قابلية باش تشوفها حية نتا قابل يعني النفسية ديالك ضعيفة وعندك قابلية باش تشوفها حية. مامحميش مامحروش يعني القدرة ديالك التركيزية والنظرية مامحروصاش. فإذا بدا لك فعلا ذلك فإنما هو
من الشيطان التوهيم. ولما فعلا الانسان كيكون في حالة غفلة او في حالة ضعف عندو استعداد يشوف ماشي غير الحية. العصا ولات حية يشوف اشياء اغرب من ذلك واعجب مما لا حقيقة له في الواقع. ولهذا الذي يصنعه السحر انما يخيل للانسان. يعني كيخيلو
قبح جمال ويخيل لو الجمال قبح يعني هادي من الأعمال ديال السحر والسحرة يخيل اليه من سحرهم وأنها تسعى فهذه الأشياء يعني لا حقيقة له في الواقع لان اللي كيقلب الحقائق واحد هو رب الكون. فالله تعالى الا قلب العصا حية اه تولي حية حقيقية وبدلها يدك
تلدغ اذا فإذا هي تلقف ما يفكون الحية لي كانت عصا ديال سيدنا موسى فعلا ولات كائن حي وبرهنت على انها قادرة دير الأفعال ديال الحيات الكبرى هاديك الحيات الطويلة الكبرى اللي كتصرط حتى بنادم ابقات صرط هادوك العصي دوك الحبال ديال السحرة د فرعون بداو كيشوفو
فإذا بهم فعلا ادركوا بأنهم امام سحر من نوع اخر ماشي سحر اللي هو توهيم وتخييل وانما هو تحقيق لأن رب العالمين اللي صنع سبحانه وتعالى صنع الله اللي صنع الحقائق وخلق الحقائق قادر في كل لحظة وحين ان يبدل حقائق الحقائق
كيبدل الحقيقة ماشي الخيال لا الحقيقة خرا كيبدل الحقيقة لحقيقة خرا فيجعل العصا حية والحية عصا والحجر والانسان قردا او خنزيرا كما صنع بفساق بني اسرائيل ردهم قردة فقلنا لهم كونوا قردة خاسيين
قردة حقيقية نيت وبقوا كذلك قردة حتى ماتوا هكاك خلاهم ربي قردة حتى جافوا وخنازير لكن من رحمة الله سبحانه وتعالى انهم يجعلهم ولاد هادوك القردة والخنازير اللي مسخ منهم بني اسرائيل خلقهم كاملين عاقيمين ما كيولدوش قرد ما كيولدش ولا قردة ما كتولدش
خنزير ولا خنزيرة مكتولدش بقاو هكاك تا جافو مجعلهمش الله تعالى عقب انه شي خطرة الصحابة سولو سيدنا محمد عليه الصلاة والسلام قالو ليه واش هاد القرود لي كاينين هاد الزمان وهاد اه وهاد الخنازير واش هما حفاد حفاد دوك ليهود لي بكري ربي ردهم قرود قالهم لا قالهم ما جعل الله لمسخ عقبة يعني شحال من
الحاجة لي مسخها الله تعالى مكيديرلهاش الخلل ميديرلهمش لولاد لامر هو سبحانه وتعالى يعلمه لأن لي دارو لي دارو الجريمة هما فعاقبهم هما مدار ليهومش لولاد باش لولاد عاود ميتحملوش المسؤولية ديال الاباء والاجداد والعياذ بالله نسأل الله العافية الشاهد عندنا ان القدرة الالهية لما تقلب الاشياء كتقلبها قلب حقيقي
الضو خنزير ردو خنزير مبقاش اللعب اما الساحر لا يستطيع لأنه خاص نعرفو هاد هادشي من الناحية العقائدية لي كيتوهم بأن السحر كيقلب حقائق الأشياء را عندو المشكل بعدا في العقيدة لأن قلب الطبيعة الى طبيعة اخرى ضرب من الخلق نوع من انواع الخلق خلق خلق خليقة هاديك والخلق
صناعة خاصة برب الخلق الخالق الكريم خلقه اذ يخلق اذ يخلق سبحانه وتعالى. خلقه اذ يخلق الاشياء شو هاد العبارة العربية شحال واعرة. تبدلت ليه غير واحد النصبة رفعة ولاد نصبة وخسر المعنى اخلاقو هي قدام ولى بالي مبقاش صالح ويخلق هي المعنى لي لا يقبل الله سبحانه وتعالى حاشاه سبحانه ان
المقابل هو يخلق ولا يخلق ابدا جل وعلا فهو سبحانه وتعالى اذ يخلق الخلق له طريقان سبحانه مما ذكر في كتابه داكشي اللي مذكور في القرآن وفي السنة النبوية يا اما انه يخلق
شيء من عدم ما عمرو ما كان كيقولو كن فيكون. وهو خلق الكون. الكون اللول لي خلقو ربي لم يكن شيء. كان الله ولم يكن شيء فقال للكائنات كن فكان من لا شيء ويخلق الشيء من شيء يعني خلق التحويل
ان صح التعبير او الصناعي كيصنع سبحانه وتعالى ولكن الصنع ديال الله بوحدو صنع الله الذي اتقن كل شيء في الصنع او الخلق ديالو الخلق ديالو التحويلي الخلق من عدم معجز. معجز كيفاش ؟ يعني العقل ما عندوش القدرة يتخيلو. حنا غير كنتخيلوه يعني
بالترقي لي كنتلقاوه بأن هو خلق من عدم السلام اما زعما تصورو فخيالك هاهو كيتكون ماتستاطعش ابدا لا تستطيع العقل ديال الإنسان لا قدرته على استحضار انتاج شيء من الفراغ ما يقدرش
ولذلك الانفجار العظيم اللي يعني من الاشياء اللي تكلموا عليها العلماء فالوقت المتأخر هدا يعني انه الكون تخلق بواحد الانفجار يعني من واحد النقطة وحدة هاديك النقطة كيقولو هي من حجم الصفر سمعت هاد الكلام بديت نتعجب
من حجم الصفر علاش قالوا من حجم الصفر؟ لأنه قال لك العقل البشري ما عندوش قدرة يتصور شي حاجة اقل من الصفر فقالوا من حجم الصفر باش يقولوا يعني من
ادم من لا شيء قالوا من حجم الصفر هكذا قالوا والله اعلم على كل حال المقصود بكلامهم فالشاهد عندنا على ميزان النص القرآني والحديث النبوي الشريف انه يعني العدم الذي خلق الله منه الكون الاول ما يمكنش العقل يتصورو تبغي تخيل يعني والو ما تقدرش لان
صفر كون ماشي عدم وجود وليس بعدم والفراغ وجود وليس بعدم فتبغي تصور شي حاجة ماهياش مادة ماهياش فراغ ماهياش العقل لا قدرة له على تصور لعدم اطلاقا بغيت ضرب شي مثال نتا وانا قبل ما يخلقنا الله اش كنا لا شيء ماتستاطعش تصور
ديالك قبل ان يخلقك الله جل وعلا. ما عندكش القدرة نهائيا. استحضار العدم اذا امر مستحيل. ماشي صعيب لا فوق صعيب مستحيل ما يمكنش هادشي منطق العقل البشري هاكا داير ثم هو جل وعلا خلق الأشياء من اشياء وهو التحويل كما خلق ادم من طين ها طين وردو كائن
فهداك الخلق من عدم العقل لا يستطيع تصوره اطلاقا والخلق التحويلي وان تخيله العقل فانه لا يستطيع ان يفسره ما يقدرش يفسر نهائيا ايوا فسر لينا الطين وشمن طين؟ اسوء الطين واخسأ الطين من حمأ مسنون الحماء هو هداك الطين اللي
كيدوز فيه الما الموسخ اعز الله دكركم يعني اللي يكون في المجاري الطين ديال الواد الحار هداك هو الحمام الطين ديال الواد الحار اسود اللون ورائحة كريهة جدا قال من حمى مسنون مسنون يعني الريحة ديالو خامجة متقدرش تشمو نهائيا من هداك الطين خلق الله تعالى الانسان اش طلع
يعني ماء وسخ مباقيش شي وسخ بحال هداك. طلع منو الجمال. يعني خرج النقائض الضد من الضد. يعني العقل البشري حتى هادي القدر ميقدرش يعني يفهمها الفهم مستحيل تخيلها انت تخيل كيعجبك وتخيل الدماغ ديال الإنسان من واحد الطوبة كيتخلق بإذن الله
تخلق الشعيرات الدموية ديال الدماغ والخلايا الدقيقة ديال الدماغ والعين بتركيبتها بمائها بأسرارها كيف تنظر وكيف تبصر والجهاز العصبي كلو بدقائق شي غريب جدا حقيقة يعني وتكون الأمعاء وتكون الدم فإذا به يعني في لحظة لما رب العالمين ينفخ الروح في آدم فإذا به يصبح يتنفس
اذا به كائن حي من لحم ودم ويبصر هاد العينين عاد دابا العينين ديالو طين فإذا به يبصر الأشياء ويرى وإذا به يشعر بالحياة يعني العقل صعيب عليه هادشي صعيب والى ذلك الرب سميتو رب العالمين وهادشي باش ربي استعبدنا وخضعنا لكل عقل عندو القدرة باش يتحدى العلم الإلهي يولي العقل يعبد راسو ميعبدش ربو
ذكرنا هذا اذا ببيان قدرة الله جل وعلا. وان السحر امام قدرة الله لا شيء اطلاقا. لان السحر المآل ديالو في نهاية المطاف الخدمة ديال الشيطان خدمة شيطان والله عز وجل قرر في القرآن ان كيد الشيطان كان ضعيفا انتهى ضعيف ولا تأثير
لما تشوف العظمة ديال الله الشيطان ما عندو تأثير. ولذلك رب العالمين قرر هذا في هذا السياق باش ما يبقاش شي واحد عنده الفوبيا ديال السحر. الخوف ديال السحر يخاف من السحر كأنه
يخافوا من رب العالمين وما هم بضارين به من احد الا بإذن الله يعني اذا حصل لك ضر او نفع فإنما الله اراد ذلك ولو توجهت الى الله حقا واتخذت الله ربا ما وصلك شيء البتاع قبل ما نجيو لهاد القضية ديال كيفاش انه الإنسان يعني مايوصلوش السحر بإذن الله عز وجل
ديالو غير نبينو بعدا بأنه السحر كذب كله كذب يعني هو حقيقة والحقيقة ديالو كدوب تخيل اكبر السحرة في الوجود هوما اليهود وعبر التاريخ من زمان من ايام سيدنا موسى وقبل ذلك وبعد ذلك السحرة الكبار ديال الأرض الآن لهاد اللحظة ليهود هو لي كون كان هاد السحر يعني يفيدهم ايوا يحلو غي المشكلة
يشطبوا هادوك العرب اللي تما يقلعوهم من الوسطي هوما كيجيهم واحد الدري صغير يترعدو منو يعني الحقائق السعرية لا تأثير لها فعلي الا في خيال الناس يعني ملي الشيطان يوصلك لدماغك الخيال ديالك ايوا راه سحرك ما حد ما وصلك لمخوك راك بخير نهار يوصلك لمخك ويبدا يفهمك وتبدا تفهم لو
تبدا تقرا عليه فقد سحرت وانتهى امرك انتهى. قبل ذلك لا تأثير له ابدا. فلذلك اذن يعني الحقائق الحقائق السحر ما عندوش تأثير مجرى التاريخ لا يستطيع الساحر ان يغيره ولي كيغير ويصنع مجرى التاريخ هو الفعل الانساني الواعي بنادم بالخدمة ديالو باذن الله عز وجل كيصنع التعليم
اما السحر فلا تأثير له اطلاقا. فلهذا اذا الله عز وجل جعل لنا هذه الاية وما هم بضارين به من احد الا باذن الله. فاذا الضر الذي قد يفعله الساحر من بين ذلك كما قال الله جل وعلا يفرقون به بين المرء وزوجه تخييل كما قاله المفسرون في هذه الآية كيدخل
خرج لدارو كتبدا تبان لو ديك لمرا ديالو اقبح مخلوق. او لمرا كذلك كيبان ليها راجلها اقبح مخلوق. فتقع الكراهة ويقع الطلاق. ولكن الله عز وجل قال وما هم به من احد الا باذن الله. ويتعلمون ما يضرهم ولا ينفعهم. اي السحرة هم المضرورون بذلك اولا. كيف؟ الانسان حينما يلتجئ
الى الله جل وعلا يكون قد وقي صافي عندو الوقاية ما يوصلو لا سحر ولا عين لابس هادوك التبارد الحقيقية ديال الرحمان يسميوه الفرنساويين يعني هاد الواقي من الرصاص. هذا موجود في كتاب الله وسنة رسول الله لا يصلك اذى بإذن الله عز وجل. فليستجيبوا
نرجعو للآية لخرى من البقرة فليستجيبو لي وليؤمنوا بي لعلهم يرشدون من الإستجابة بالله ان تصلي المواقيت من صلى الفجر الحديث النبوي صحيح فهو في ذمة الله حتى يمسي عندك عندك ضمان ديال النهار كامل حتى الليل ما يوصلك والو بإذن الله عز وجل خارج من دارك درت دعاء الخروج
بأي شكل من الأشكال بسم الله توكلت على الله ولا حول ولا قوة الا بالله هادي صيغة صيغة اخرى اللهم اني اعوذ بك ان اضل او اضل او اذل او اذل او اظلم او اظلم
او غير ذلك من الأحاديث الكثيرة واحد الملاك لي كيهز الراية فوق راسك ويبقى يظلك اليوم كله يسددك ويرشدك ويحفظك يعني افكار ديال الخير هي اللي تجيك ويحفظك من امر الله كيتلاقى شيطان بشيطان كيقولو كيف لك برجل قد وقي وكفي؟ لأنه الملائكة
يقول هاد الحديث هذا كيقولو ليه وقيت وكفيت نتا راك محمي من الوقاية ومكفي من كل هم ومن كل شر كفاك الله الهم كفاك الله الهم فإذا نمت ذكرت الله بسورة الفاتحة او بآية الكرسي او غير ذلك مما وردت به الآثار الصحيحة ها هو عندك عاود
الضمان ديال الليل كامل حتى للنهار العبد الذاكر الله العبد اللي كيذكر الله تعالى بأخصار الأذكار ماشي زعما خصها تكون عندو العرارم والأطنان ديال الأذكار شيء حسن ولكن يكون عندك وعي وعلم بالله عز وجل ولو بأخسر العبارات واخا غير عبارات قليلة ولكن عندك حضور قلبي حقيقي مع الله عز وجل وصاحب
صاحب اوقات يعني عندك مواقيت مع الله عز وجل كلما ناداك لا يصلك شيء البته بقات لنا زنا شحال من واحد يكون قرا الحديد ديال البخاري ان سيدنا محمد سحر نعم سحر وهذا الذي وقع لرسول الله عليه الصلاة والسلام هو ومثله كثير سحر ونسي ومرض
وسمم بزاف ديال الأشياء وقعاتلو باش يشرع لينا الله تعالى قادر باش يحمي من اي شيء وحينما سحر النبي عليه الصلاة والسلام كان كيتوهم بأنه دار الحاجة ومازال مادارهاش كيتوهم بأنه دارها يتخيل اليه شيء انه فعل شيء ولم يفعله ولكن التشريع حفظو الله يعني ذاك التأثير ديال السحر ما وصلش الجانب ديال التشريع يعني انه
جاتو اية او جابل من راسو اية هذا لم يصح اطلاقا ولكن بين لينا النبي صلى الله عليه وسلم انه بشر ها واحد بشر باش نعرفو بأنه هاد الرسول لي رسل لينا الله تعالى راه حتى هو كيتأتر بحال الناس باش كيشرع لينا نسى الصلوات ديالو باش يورينا
ملي نساو حنا كيفاش نديرو والله تعالى قادر باش ميخليهش ينسى كاع فخطرة وكاينة فالحديث الصحيح قال عليه الصلاة والسلام انني لا انسى لأشرع باش نشرع ليكم ونبين ليكم كيفاش ترقعو الصلاة ديالكم لأننا منساش هو عليه الصلاة والسلام كيفاش نديرو نعرفو حنا نرقعو الصلاة منين نساو؟ فربي تعالى نساه
ماشي الشيطان لي نساه لا الله تعالى نساه باش يشرع لينا وامراضه مرضوه شحال من مرة كان كيمرض سيدنا محمد عليه الصلاة والسلام باش يبين لينا كيفاش صلي المريض وكيفاش يتعامل المريض مع العبادة ديالو ومع الناس ومع عباد الله وهكذا سائر النقائص التي تقع على البشرية من الأشياء الطبيعية
ومن الأشياء التي يحتاج اليها الإنسان جابها الله في سيدنا محمد عليه الصلاة والسلام بواحد القدر كافي للبيان والتشريع ومن ذلك سحره عليه الصلاة والسلام ثم شفاؤه ونجاته باش يبين لينا بأنه السحر في نهاية المطاف كسائر الأمراض ماشي شي حاجة يتعقد منها بنادم
السحور ما عندوش اللي يفكو هذا كذب كذب ما كاينش ما انزل الله داء الا انزل له دواء فإذن دير الاحتياطات السحر كسائر الأمراض دير الإحتياطات ديالك الربانية الذكرية الإيمانية اولا هانتا عندك الوقاية. حاصر ان وصلك شيء بسهولة التجأ الى الله عز وجل. فليستجيب
جيبوا لي واليوم نوبيا ونتا غادي لرب العالمين وفيك الشك عمرك ما تبرا شي غريب جدا كيقولك شحال من واحد يجيوني بالخصوص النساء ولا حتى بعض الشباب كيقولك تابعيني بالسحر وكدا وهادي جارتنا وفلانة بنت عمتي وبنت خالتي طيب هي مشات للساحر ونتا مشيت لله كيقولك لا واقع فعله يشهد
انه المذهب الى الله عز وجل وهي شغلها دارت ومشات بعدا للساحر وانت شغلك ما درتوش طبعا شيء طبيعي انها تلفك فلذلك اذهب الى مولاك هي مشات للساحر نتا سير لرب الساحر يقبضو من قنتو ويجيبو لرض. شي غريب جدا العقيدة ديال الناس تحتاج الى اعادة بناء. ا سبحان الله العظيم راه بنادم تكون عندو
شخصية قوية بالإيمان شخصية قوية بالإيمان والله لا يصله شيء وما هم بضارين به من احد الا بإذن الله وانما يأذن الله لحكمة اما عقوبة نزل هدا هاد العبد هدا او يعني لابتلائه بابتلاء ليعرف الله عز وجل به. اقول قولي هذا واستغفر الله لي ولكم